QTC เผยยังมีงานในมือรอรับรู้ใน Q4 หนุนรายได้ทั้งปีแตะ 1 พันลบ.ตามเป้า
QTC เผยยังมีงานในมือรอรับรู้ใน Q4 หนุนรายได้ทั้งปีแตะ 1 พันลบ.ตามเป้า
12 พ.ย. 2558

 นายพูลพิพัฒน์ ตันธนสิน ประธานคณะกรรมการบริหารและกรรมการผู้จัดการ บริษัท คิวทีซี เอนเนอร์ยี่ จำกัด (มหาชน) หรือ QTC เปิดเผยว่า ในช่วงที่เหลือของปี 2558 บริษัทยังคงมีงานในมือ (Backlog) มูลค่าประมาณ 569 ล้านบาทที่จะรอรับรู้รายได้ในช่วงไตรมาส 4/2558 ซึ่งจะช่วยสนับสนุนให้รายได้ของบริษัทฯ ในปีนี้เติบโตตามเป้าหมายที่วางไว้ที่ระดับ 1,000 ล้านบาท เพิ่มขึ้นจากปีก่อนที่มีรายได้ 772.88 ล้านบาท 
 “ปีนี้คาดว่าจะเป็นปีที่ดีของ QTC เนื่องจากเราได้ผ่านจุดต่ำสุดไปแล้ว ไตรมาสนี้กำไรก็ฟื้นตัวจากไตรมาสก่อน ประกอบกับไตรมาส 3 ถึงไตรมาส4 จะเข้าสู่ช่วงไฮซีซันของบริษัทฯ ที่จะมีออเดอร์เข้ามาในช่วงนี้ค่อนข้างมาก อีกทั้งปีนี้อุตสาหกรรมด้านพลังงานมีการขยายตัวสูงขึ้น ทำให้ธุรกิจที่เกี่ยวข้องได้รับอานิสงค์ไปด้วย ก็ถือว่าเป็นเรื่องที่ดีแก่ตัว บริษัทฯ” นายพูลพิพัฒน์ กล่าว